Junasta myöhästynyt mies yritti ottaa veturin käyttöön Kontiomäen rautatieasemalla Kajaanissa. Kuvituskuva. Kuva: Pekka Lassila

Päihtynyt kajaanilaismies yritti ottaa veturin käyttöön Paltamon Kontiomäen rautatieasemalla torstaina.

Poliisin saaman ilmoituksen mukaan mies oli käveleskellyt ratakiskoilla ja kiivennyt asemalla olevan veturin ohjaamoon. Vuonna 1980 syntynyt kajaanilaismies kertoi poliisille, että hän oli myöhästynyt omasta Kajaaniin menevästä junasta.

Lisäksi mies kertoi poliisille, että hän oli mennyt veturin ohjaamoon ja painellut siellä "jotain nappuloita". Poliisin mukaan hän kuitenkin kiisti yrittäneensä ottaa veturia käyttöön.

Poliisi tutkii tapausta raideliikennesäädännön rikkomisena ja luvattoman käytön yrityksenä.

Juttua muokattu kello 12.48: Kontiomäen rautatieasema on Paltamossa, ei Kajaanissa, kuten jutussa aikaisemmin virheellisesti kerrottiin.